GiliGold/VAD_KnessetCorpus huggingface dataset:
עודד פורר: רק לפרוטוקול אני אומר את תפקידך, שואלים פה, ממלאת מקום מנהלת מינהל חינוך חרדי.
רות אלמליח: אני כבר אומר את התפקיד שלי, אני רק פשוט עדיין תחת הרושם של הרשימה הארוכה שהקראת של כל המקרים הקשים שקרו לנשים בשנה הזאת ואני פשוט מרגישה צורך גם להזדהות וגם להביע זעזוע עמוק מכל הדבר הזה ושצריך באמת למצוא לזה פתרון.
רות אלמליח: אני רות אלמליח, אני ממלאת מקום מנהל מחוז חרדי.
רות אלמליח: המחוז החרדי הוא מחוז בתוך משרד החינוך, הוא מפקח על מוסדות בפיקוח המחוז החרדי.
רות אלמליח: יש לנו 470,000 תלמידים, אפילו קצת יותר.
רות אלמליח: מבחינתנו הדבר ברור, כולם שווים בפני החוק.
רות אלמליח: אני לא יודעת על פתיחה של בתי ספר.
רות אלמליח: היה בשבוע שעבר איזה שהוא אירוע, מיד עירבנו את המשטרה ואת הרשות.
רות אלמליח: אני לא מכירה בתי ספר פתוחים.
רות אלמליח: אני, אגב, לא מכירה לא דיון ולא חצי דיון על מתווה כזה של בנים ובנות ועל חשבון בנות וכו', אנחנו לא מכירים דבר כזה.
רות אלמליח: לא היה דבר כזה, גם לא יהיה דבר כזה, יש רק מתווה אחד - - -
עודד פורר: רות, את מדברת רק על החרדים ממלכתי או שאת מדברת גם על המוכר שאינו רשמי?
רות אלמליח: אם תרשה לי, כבוד היושב ראש, קצת לסקור מה זה המחוז החרדי כדי שבאמת נבין על מה אנחנו מדברים.
רות אלמליח: המחוז החרדי, כמו שאמרתי, הוא המחוז הגדול במדינה, הוא מונה מעל 470,000 תלמידים, יש לנו שם גני ילדים כאשר גני הילדים כולם כמעט מוכר שאינו רשמי, הם בפיקוח מלא, גם בנים וגם בנות.
רות אלמליח: אגב, הם פתחו את השנה הזאת, את התקופה הזאת של הסגר בצורה מאוד מאוד יפה, להוציא ממש מספר גנים בודדים שעדיין לא פתחו בגלל בעיות אחרות, אבל בסך הכול הגננות שמחות, הגננים שמחים, הילדים, המשפחות, ההורים, רוב הילדים מגיעים לגן והכול מתנהל בצורה יפה וכשורה.
רות אלמליח: בתי הספר היסודיים אצלנו מתחלקים לחמישה סטטוסים משפטיים, בקצה האחד זה מוסדות הפטור, שרובם בנים, זה בעצם החדרים, תלמודי התורה, הם מתוקצבים ב-55% והם מלמדים ליבה ב-55%.
רות אלמליח: הם פועלים בדרך כלל מתוקף תקנות.
עודד פורר: מה זאת אומרת ליבה ב-55%, רות?
עודד פורר: תני לי דוגמה, אני רוצה להבין מה זה.
רות אלמליח: יש תוכנית יסוד לכל סטטוס ועל פי זה הוא מתוקצב.
רות אלמליח: יש תוכנית בחוזר מנכ"ל לכל סטטוס ועל זה הוא מתוקצב.
רות אלמליח: הסטטוס שנקרא מוסדות פטור, שהם בעצם קיבלו פטור מחוק חינוך חובה, הם סטטוס של בתי ספר שמלמדים על פי חוזר מנכ"ל חשבון, עברית, היסטוריה, באופן מצומצם והם גם מתוקצבים באופן מצומצם מאוד.
רות אלמליח: רובם, אגב, בנים, יש לנו שם כ-200 מוסדות, בערך 57,000 תלמידים.
עודד פורר: רות, כשאת אומרת מלמדים באופן מצומצם, מה הכוונה באופן מצומצם?
רות אלמליח: אני אתן דוגמה, זה כתוב בחוזר מנכ"ל.
רות אלמליח: אם נניח בחשבון, זה בתי ספר יסודיים, זה א' עד ח', מלמדים שש שעות בשבוע אז הם ילמדו שלוש שעות.
רות אלמליח: זה משהו שהוא ממש מחולק מבחינת החובה.
רות אלמליח: מבחינת החובה הם ילמדו שלוש שעות ולכן הם גם מתוקצבים ב-55%.
רות אלמליח: זה מוסדות הפטור.
רות אלמליח: אחריהם יש את המוכר שאינו רשמי, שהם מתוקצבים ב-75% והם לומדים 75%.
רות אלמליח: הם מחויבים, לא לומדים, הם מחויבים כי רובם בנות והבנות לומדות 100% פלוס, זאת אומרת מבחינתן הן לומדות הכול.
רות אלמליח: אחר כך יש את המעמד של הרשתות, מעין החינוך התורני, זה חינוך עצמאי, שהם מתוקצבים ב-100% והם מחויבים ב-100%.
רות אלמליח: יש לנו עוד ממש קבוצה חדשה, מענה חדש של בתי ספר ממלכתי חרדי, יש לנו בערך היום 55 בתי ספר כאלה, הם מתוקצבים ב-100% והם גם שייכים למשרד מבחינת המורים, אנחנו ממנים מורים, מנהלים, הם עובדים שלנו, אז זה 55 בתי ספר כאלה, זה קצה מאוד קטן, אבל זה מענה מאוד מעניין וטוב למגזר חרדי שרוצה להיות רשמי.
רות אלמליח: אלה היסודי, שהוא מאוד מאוד מורכב.
רות אלמליח: העל-יסודי מורכב משתי קבוצות עיקריות, יש לנו קבוצה אחת של הבנים, שרוב הבנים נמצאים שם, שזה תרבותי ייחודי, מוסדות תרבותי ייחודי שהם פועלים על פי חוק מוסדות תרבותי ייחודי.
רות אלמליח: הם בעצם הישיבות הקטנות, שלבי הגיל זה ט'-י"א, זה מקביל ל-ט'-י"א, ושם הם מלמדים לימודי קודש.
רות אלמליח: הם גם מתוקצבים אחרת, הרבה פחות מבית ספר רגיל, אין להם סלים נוספים, הכול לפי החוק של מוסדות תרבותי ייחודי.
רות אלמליח: במקביל אליהם יש את בתי הספר התיכוניים של הבנים והבנות שמלמדים הכול וגם ניגשים לבחינות חיצוניות, בגרויות, טכנולוגי וכו'.
רות אלמליח: אז זה פחות או יותר המבנה של המחוז.
רות אלמליח: לא כל מי שחרדי שייך למחוז, יש חרדים שלא שייכים לשום דבר, זאת אומרת הם לא נמצאים אצלנו מבחינת סמל מוסד, פיקוח וכו', ויש חרדים שגם נמצאים בתוך מחוזות אחרים, תחת פיקוח של החמ"ד וכו'.
רות אלמליח: זה בגדול מבחינת המחוז עצמו, ככה בקצרה כדי שאנחנו נבין.
רות אלמליח: אז כמו שאמרתי קודם, מבחינתנו כולם כולם שווים בפני החוק, אין דבר כזה, אני שוב חוזרת ואומרת, ויפה שהשתמשו במילים 'לכאורה', 'שמענו מהתקשורת', אין דבר כזה, אין מתווה כזה, לא היה רעיון כזה, לא היו דיונים על דברים כאלה.
רות אלמליח: אני בדרך כלל משתתפת בדיונים בתוך המטה בנושאים שקשורים לחרדי, זה בכלל לא עלה, לא היה.
רות אלמליח: אין לנו דבר כזה פשוט, אין לנו מתווה כזה.
יוראי להב-הרצנו: בכל מוסדות הלימוד של החרדים, גם המוכר שאינו רשמי, גם העצמאי?
רות אלמליח: בכל המוסדות, כולם כפופים לחוק הפיקוח, כולם כפופים לחוק.
רות אלמליח: אין דבר כזה, פשוט אין דבר כזה.
עודד פורר: אז מה קרה במוסדות שנפתחו אתמול?
רות אלמליח: אז אני לא יודעת על מוסד ספציפי שפתח את מה שאי אפשר.
רות אלמליח: הרי אנחנו פתחנו מאפס עד שש, אז אני לא יודעת על מוסד אתמול, במקרה ספציפי, שפתח את שעריו בפני תלמידים שהם מ-א' עד ח'.
עודד פורר: נתנו להם קנסות, אתמול דווח על זה.
עודד פורר: אגב, ראש הממשלה דיבר על זה, לא מישהו מהרחוב.
רות אלמליח: אם יש כאלה שפתחו אז אני רוצה להאמין שהמשטרה אכן טיפלה בהם.
רות אלמליח: אתמול לא הגיע אליי שום אירוע כזה.
רות אלמליח: בשבוע שעבר היה לי אירוע כזה באחת הערים ואנחנו מיד מיד שיתפנו את הרשות ואת המשטרה וסגרנו את בית הספר.
רות אלמליח: אגב, בסוף הסתבר שאלה הורים קיצוניים שהחליטו שהם כן פותחים למרות שמנהל בית הספר לא פתח והם פשוט פרצו את הדלת.
רות אלמליח: היה שם סיפור אחר לגמרי, אבל אין דבר כזה.
רות אלמליח: סתם בנימה אישית, אני חייבת לשתף, יש לי שלושה נכדים באזורים שונים לחלוטין בתלמודי תורה שונים, באזורים שונים בארץ.
רות אלמליח: אף אחד מהם לא פתחו את תלמוד תורה, הם בבית.
רות אלמליח: אתמול אני עשיתי טלפון בת, בת ובן, יש לי שתי בנות ובן שלהם יש ילדים בגיל הזה, הם בבית.
רות אלמליח: אז אני לא יודעת על מה באמת מדובר, אבל מי שפורע חוק, ברור, זה חד משמעי, יש משטרה, יש אכיפה, יש חוק וזה מה שצריך לעשות.
רות אלמליח: אבל זה לא יצא מפה, אין דבר כזה מהמשרד שמוציא איזה שהוא מתווה ייחודי על זה.
רות אלמליח: אין, הכול הכול הכול אותו דבר, כל המתווים הם זהים.
רות אלמליח: אגב, לא הוצאנו שום מתווה לאחרונה, המתווים יצאו בתחילת שנה, וכל הלימודים זהים לחלוטין.
עודד פורר: יופי, תודה.
עודד פורר: ניתן עוד התייחסויות שביקשו.
עודד פורר: עורכת הדין קרן הורוביץ ממרכז רקמן באוניברסיטת בר אילן.
יוראי להב-הרצנו: אם אפשר רק להוסיף לפני זה, הרי כל הדיון הזה הגיע מפניות של אימהות שמכירות את התופעה ופנו מתוך החברה החרדית, אם זה תנועת הנשים החרדיות 'נבחרות', עמותת 'באשר תלכי', וארגון הציבור החרדי הממלכתי, זאת אומרת התלונות מגיעות מהורים של ילדות שמעלים את התופעה.
יוראי להב-הרצנו: התשובה של משרד החינוך מאוד מוזרה בעיניי שההורים מתלוננים, אבל המשרד לא מכיר.
רות אלמליח: שוב, גם זה מוזר בעיניי.
רות אלמליח: הייתי גם בדיון והיו שם 'נבחרות', הן לא אמרו דבר כזה, אבל לא משנה, ברמה העקרונית אם יש מקרה כזה אנחנו נטפל בזה, מול הרשויות.
רות אלמליח: אין שום בעיה, תביאו את המקרים, לא לדבר באוויר, באמת אין שום בעיה.
רות אלמליח: באמת אני יודעת, אני יכולה לומר בוודאות שהרוב המוחלט שומר חוק ועושה את מה שנדרש, אם יש כאלה חריגים, וזה נמצא בכל מקום, אז אדרבא, תביאו את המקרים הללו לכאן, אנחנו יודעים לטפל בזה, אנחנו פונים לרשויות הרלוונטיות ומטפלים בזה.
רות אלמליח: עובדה, בשבוע שעבר היה לי אירוע כזה באחת הערים.
עודד פורר: קרן הורוביץ.
<< אורח >> קרן הורוביץ: אני רוצה לברך על הדיון ורק להוסיף על דבריה של פרופ' הלפרין קדרי, ראשת המרכז, שיש קווים אדומים והפעם נחצה קו אדום.
<< אורח >> קרן הורוביץ: יכולים להאשים אותנו בפטרנליזם, יכולים להאשים אותנו בהרבה דברים, אבל יש דברים שבמדינה מתוקנת לא יכולים לקרות ולשלול את זכות החינוך מבנות זה משהו שלא יכול לקרות במדינה מתוקנת.
<< אורח >> קרן הורוביץ: תודה רבה.
עודד פורר: ד"ר סוזן וייס, מרכז צדק לנשים.
סוזן וייס: אין לי מה להוסיף על מה שכבר נאמר ואני גם מודה לך על הפתיחה המרגשת והחשובה שלך.
עודד פורר: ד"ר יעל פרואקטור מהרשות לקידום מעמד האישה.
יעל פרואקטור: שלום.
יעל פרואקטור: אין לנו מה להוסיף מעבר כמובן לגינוי שכל דבר שמתקיים בניגוד לחוק במדינת ישראל הוא לא ראוי ולא אמור להתקיים.
עודד פורר: יוראי, אתה רוצה לומר משהו לפני סיכום?
יוראי להב-הרצנו: אני חושב שיש פה תמימות דעים לגבי הפרקטיקה הזאת, שבמידה שהיא מתקיימת היא פסולה ולא ראויה וצריך לאסור אותה.
יוראי להב-הרצנו: אני מאוד מתרשם מהשלילה של משרד החינוך שהם לא מכירים תופעה כזאת, הלוואי שזה המצב.
עודד פורר: הוועדה שמעה את הדברים לאחר שאנחנו ראינו את הפרסומים בתקשורת אודות הכוונה לייצר איזה שהוא מתווה שיאפשר חזרה ללימודים לבנים בלבד ולא לבנות, ובהמשך לעובדה שנצפו מספר מוסדות במגזר החרדי שפתחו את שעריהם ומסתבר שישנו כאן חשש אמיתי לבעיה כפולה, אחת היא עצם פתיחת המוסדות כשיש איסור מטעם המדינה, והשנייה היא שכשכבר נפתחים המוסדות הם נפתחים בצורה ובאופן שמפלה בנות לעומת בנים.
עודד פורר: כמובן שאין צורך להכביר מילים על נושא השוויון ומניעת חינוך ואפליה מגדרית והסטטוס שזה מייצר בתוך החברה בין בנות לבנים.
עודד פורר: שמחתי לשמוע את התגובה המאוד נחרצת של משרד החינוך לעובדה ולאמירה שאין מתווה כזה וככל שיש כזה העניין יטופל.
עודד פורר: שמחתי גם לשמוע את התגובה של משרד המשפטים שבדק ולפחות לדבריו אין דבר כזה וככל שיהיה בוודאי שהם יתנגדו.
עודד פורר: מבחינת נקודת הסיכום המשמעותית שלנו למשרד המשפטים, אנחנו מבקשים שככל שייפתחו מוסדות חינוך או נפתחו בניגוד לחוק יש לבדוק האם בנוסף לפתיחה הלא חוקית גם ההתנהלות עצמה בתוך המוסד הייתה ברמה הלא חוקית, ברמה מפלה, שבה יצרו אפליה בין בנות לבנים, השתמשו בכיתות של הבנות כדי לרווח את הכיתות של הבנים והשאירו את הבנות בבית, או כל צורה אחרת.
עודד פורר: בתוך האכיפה להתייחס גם לעניינים האלה.
עודד פורר: אני פותח את הישיבה.
עודד פורר: אנחנו בדיון עדכון של רשות המסים בדבר תיקון זכאות למענקי סיוע לנשים עצמאיות בהיריון שילדו או שהו בחופשת לידה בשנת 2019.
עודד פורר: אני שמח שנמצאות אתנו גם מירי סביון, המשנה למנהל רשות המסים וגם גיא גולדמן, ממונה חקיקה מרשות המסים.
עודד פורר: עוד מישהו?
עודד פורר: גם ישי פרלמן מרשות המסים.
עודד פורר: תודה שאתם פה.
עודד פורר: הרבה יותר נעים לנהל את הדיונים עם אנשים לא רק בזום.
עודד פורר: זה כבר נהיה מתסכל הזום הזה בהרבה מאוד מובנים.
עודד פורר: נמצאות אתנו אלה שפנו באמצעות הזום?
עודד פורר: בת עמי דרור דהן ונופר וסרברוט.
עודד פורר: אני אעלה אותן קודם, תשמעו את הדברים ואז ניתן לרשות המסים לדבר.
קריאה: אפשר לקצר את זה כי השר נתן הוראה, נמצא המתווה והם יכולים להגיד שרק בשבוע הבא יסגרו את זה סופית.
עודד פורר: בבקשה, בת עמי.
בת עמי דרור דהן: אני שמחה מאוד שבאמת מתקיים הדיון הזה בהמשך לדיון הקודם שהיה בוועדה וגם בוועדת הכספים התקיים היום דיון.
בת עמי דרור דהן: באמת, כמו שאנחנו מבינות ושמחות לשמוע, יש תקנות שאמורות לעבור כבר בימים הקרובים, כמו שאנחנו מבינות.
בת עמי דרור דהן: היינו שמחות להסב את תשומת הלב לשני דברים חשובים שלקחו בחשבון בתקנות – האחד, הוא חישוב על-פני 26 שבועות, זה משהו שאנחנו מזכירות לאורך כל הדיונים, שהחישוב יהיה למשך תקופת לידה והורות מלאה של 26 שבועות.
בת עמי דרור דהן: כנשים עצמאיות, שלחלקן יש חוק חופשת לידה וגם מי שלא מאריכה את חופשת הלידה – אנחנו רואות ירידה משמעותית בהכנסות עם החזרה מחופשת לידה, ולכן החישוב למשך 26 שבועות הוא קריטי.
בת עמי דרור דהן: הדבר השני, שצריכה להיות תשומת הלב שנלקח בחשבון בתקנות הוא אופן חישוב גובה המענק בשנת 2021.
בת עמי דרור דהן: כרגע, על-פי תקנות, על-פי החוק, בשנת 2021 עצמאים יקבלו את גובה המענק לפי הכנסותיהם בשנת 2019, אותו תיקון שקיים היום שמאפשר לקבל את המענק לפי 2018 כבר לא יהיה קיים, ובהיבט של נשים שילדו בשנת 2019, החישוב של גובה ההכנסות הוא מהותי ומשמעותי.
בת עמי דרור דהן: חברי הוועדה בוודאי מכירים את תיקון החוק שהתקיים בשנת 2016, שמתייחס לתשלום דמי לידה לנשים עצמאיות, ובעצם לפי אותו תיקון נשים עצמאיות זכאיות לקבל את דמי הלידה לפי השנה שקדמה לשנת המס, באמת מתוך הבנה שיש פה בעייתיות גדולה בהכנסות, וזה הדבר השני שצריך לתת את תשומת הלב שנלקח בחשבון בתקנות.
בת עמי דרור דהן: אנחנו שמחות מאוד ומודות לחברי הוועדה לקידום מעמד האישה וגם לחברי ועדת הכספים שמאפשרים את הדיונים האלה ומאפשרים לנו להגיע לפתרון הולם וראוי.
עודד פורר: נופר וסרבוט, בבקשה.
עודד פורר: אחר-כך ניתן לרשות המסים לעדכן אותנו.
קטי קטרין שטרית: בת עמי סיכמה את הכל.
נופר וסרברוט: שלום, צהרים טובים.
נופר וסרברוט: בת עמי סיכמה בצורה מאוד יפה ונכונה את ההתייחסויות.
נופר וסרברוט: אני מברכת על הוועדה ועל זה שזה עולה לדיון, זה חשוב מאוד.
נופר וסרברוט: אני אשמח אם הפעם נוכל להבין סוף סוף, הנשים העצמאיות, איך זה הולך להיות מחושב ולקחת בחשבון את המכלול של אישה עצמאית בחופשת לידה וגם בתקופה שקודמת ללידה, עם הירידה בהכנסות והירידה בהספק העבודה שקודם ללידה, בדיוק כמו שיש את התיקון שמחושבים דמי הלידה בשנה קודמת לכן – שגם כאן
נופר וסרברוט: התקנות יעשו צדק עם הנשים ויתקנו את מה שיש לתקן.
עודד פורר: תודה נופר.
עודד פורר: מכאן נעבור הישר לרשות המסים.
עודד פורר: מירי, את או גיא, מי ידבר?
מירי סביון: אתחיל וגיא ישלים את מה שצריך.
מירי סביון: אז באמת שמענו את הדברים, גם כאן וגם בוועדות אחרות וגם פניות שהגיעו אלינו.
מירי סביון: כמו שציינו בוועדת הכספים, אנחנו מתכוונים להביא תקנות שיתייחסו לנושא הזה ויתנו מענה לסוגיות שעלו, ואז באמת בתוך התקנות תהיה התייחסות לכל הפרטים, גם לגבי חישוב הירידה וגם לגבי חישוב המענק.
גיא גולדמן: אנחנו מקווים שעוד היום השר יעביר פנייה ליושב-ראש ועדת הכספים ואנחנו מקווים שייקבע דיון כבר מחר כי אנחנו מעוניינים לסיים עם זה ולתת את המענה.
עודד פורר: יש לכם איזה נוסח של התקנות?
גיא גולדמן: עדין לא.
גיא גולדמן: אנחנו מתכוונים להשלים את הפרטים האחרונים של הנוסח.
גיא גולדמן: אני כן יכול להגיד שתקופת הלידה, שזאת הבעיה, תנוטרל מהחישוב שמשווה את מחזור הבסיס - -
עודד פורר: יש פה שתי בעיות – 1.
עודד פורר: זו הכניסה לזכאות.
עודד פורר: שיטת החישוב - -
גיא גולדמן: נכון.
גיא גולדמן: המטרה בסוף לתת מענה לכל הנושאים.
גיא גולדמן: אנחנו עושים את המקסימום, בודקים עדין בתפעול שלנו את יכולת היישום של כל דבר כדי שנדע לתת את זה בהקדם האפשרי.
עודד פורר: חברת הכנסת קטי שטרית, את רוצה להתייחס?
קטי קטרין שטרית: כל מה שיש לי להגיד זה שאני ממש מברכת על הטיפול המהיר בעקבות הפנייה של הנשים העצמאיות.
קטי קטרין שטרית: אני חושבת שצריך לתת לזה משקל מאוד רציני כי נשים שחושבות ובונות לעצמן עסק ויוצאות ועובדות וכמובן מממשות את הזכות שלהן כאישה ללדת, שזה דבר הכי יפה שיכול להיות – בעת הזאת צריך להתחשב בתקופת הקורונה, שהן היו מעדיפות לצאת ולעבוד ולהגיע להכנסות גבוהות ולצערי הרב, קשה מאוד לכולם, ובוודאי ובוודאי לסקטור הזה של הנשים העצמאיות.
קטי קטרין שטרית: אני מודה לשר שהוא היה קשוב ומיד הבין שיש פה בעיה שצריך לפתור אותה ולכן, יישר כוח גדול שבתקופה מאוד מאוד קצרה שאני יודעת, עשיתם את זה במהירות שיא כדי לתקן את התקנות ולהביא את זה כמה שיותר מהר.
קטי קטרין שטרית: ההערה של בת עמי לגבי 2021, וגם דיברתי אתך על זה – תנו לזה משקל כי אני לא חושבת שהקורונה הזאת – הייתי מעדיפה שהיא תחלוף כמה שיותר מהר אבל להערכתי היא עוד תהיה אתנו ב-2021.
עודד פורר: גם במה שעשתה הממשלה וגם במה שהעברתם בנושא - - - מתייחסים ל-2021.
קטי קטרין שטרית: עכשיו, כשעושים את החישוב, אי אפשר להגיד: טוב, ילדת ב-2019 אז אנחנו ניקח בחשבון רק את 2019.
קטי קטרין שטרית: צריך ללכת קצת אחורה לגבי מי שילד ב-19-20 ולגבי 20-21, לעשות את החישובים של – אתם יודעים מה?
קטי קטרין שטרית: 12 חודשים אחורה.
עודד פורר: תמר זנדברג, בבקשה.
תמר זנדברג: רק הערה – אני מצטרפת לברכות אבל לצערי, לא הייתי קוראת לזה כל-כך מהר, זה לקחת הרבה זמן וחבל.
תמר זנדברג: אני אומרת את זה כדי להגיד שזו לא הפעם הראשונה ולצערנו, לא מפתיע אותנו שדברים שקשורים לנשים משום מה מתעכבים.
תמר זנדברג: הבעיות של העובדים המבוגרים והעובדים הצעירים וכל הבעיות שעלו מתשלומי דמי האבטלה השונים לקורונה פתרו כבר מזמן, עוד בגל הראשון ורק זה משום מה התעכב, וחבל.
תמר זנדברג: תודה שזה קורה עכשיו אבל אל תתנו לנו להגיע עוד פעם שזה לא קרה ב-21, שזה חל רק ב-20.
תמר זנדברג: כל הבעיות של הגברים - -
גיא גולדמן: חס וחלילה, אין שום טיפול שונה לדברים ששייכים לנשים.
תמר זנדברג: תראה, זאת העובדה.
תמר זנדברג: אני בטוחה שזה לא מכוונה רעה אבל עובדה שבעיה שייחודית לנשים – כל הבעיות האחרות שהתגלו מיד עם הגל הראשון של העסקים הקטנים, של העובדים המבוגרים, שהייתה בעיה שתוקנה מיד, 65 פלוס – זה לא אישי אבל כנשים, אנחנו מכירות את זה שמה שייחודי לנשים, משום מה מתעכב.
תמר זנדברג: פה יש בעיה שהיא מובהקת, היא הוכרה, טוב שהיא תוקנה, חבל שתוקנה באיחור.
תמר זנדברג: אל תתנו לנו לחזור - -
עודד פורר: אני חייב לומר – אני לא מגיע כל הזמן ללמד זכות למשרד האוצר.
עודד פורר: אני נחשפתי לבעיה הזאת בשבוע שעבר.
עודד פורר: בשבוע שעבר היא עלתה פה בפעם הראשונה - -
קטי קטרין שטרית: יאמר לזכותה של בת עמי – אני אומרת לך בכנות – מרגע שהיא עירבה אותנו וגם את חברת הכנסת מרב מיכאלי, אז מיד זה התחיל לעבוד כולל פגישת זום יחד עם בכירי האוצר - -
תמר זנדברג: אני מצטרפת לברכות ושוב, שלא נחזור על ה...
קטי קטרין שטרית: אני אומרת תם ולא נשלם.
קטי קטרין שטרית: ואני רוצה להגיד לכם בנימה אישית – כל מה שקשור לנשים, אולי חברת הכנסת זנדברג, התפיסה שלכם כאילו שהיא... לא, זה מאוד מאוד חשוב שתבינו שאישה שמחליטה לפתוח עסק, כולנו חייבים להירתם ולעזור לה מהסיבה שזה לא כל-כך פשוט.
קטי קטרין שטרית: זה לא כל-כך פשוט לפתוח עסק, במיוחד שתמצאי את הזכות הבסיסית - -
קטי קטרין שטרית: את צודקת שאמרת שכולם קיבלו מענה והן נשארו מאחור.
תמר זנדברג: הרבה בעיות שהתעוררו נפתרו לפני חודשים ארוכים.
עודד פורר: אם אני צריך לתת הערכה לגבי מבנה המשק אחרי הקורונה – אתם תראו הרבה יותר עצמאים ועצמאיות כי לא תהיה ברירה.
עודד פורר: גם עסקים שמעסיקים עובדים שצמצמו ויצמצמו – אתם תראו את המגזר הזה הולך וגדל, וזו ההזדמנות לתת לדברים האלה לצמוח.
תמר זנדברג: של העסקים הקטנים.
עודד פורר: גיתית שלומי, לשכת יועצי המס בבקשה.
גיתית שלומי: תודה רבה.
גיתית שלומי: אני רוצה להצטרף לברכות לחבר הכנסת פורר ולוועדה.
גיתית שלומי: אני חושבת שהנושא הזה עלה וקיבל פתרון די מהיר ומידי.
גיתית שלומי: אני כן רוצה לדבר על הפתרון עצמו כי לדעתי צריך להבין פה איזו סיטואציה: נשים שנמצאות בתקופת היריון, חופשת לידה ותקופת הורות – ישנם מצבים משתנים.
גיתית שלומי: ישנן נשים עצמאיות שהמחזורים שלהן ירדו בתקופת ההיריון.
גיתית שלומי: ישנן נשים עצמאיות שאנחנו מדברים על חופשת הלידה עצמה.
גיתית שלומי: ישנן נשים שדווקא לאחר מכן לא חוזרות באופן מידי אחרי תום חופשת הלידה - -
קטי קטרין שטרית: מאריכות.
גיתית שלומי: - - לכן, אני חושבת שצריך לתת פה פתרון שיענה לכל הצרכים, שייתן אפשרות בחירה.
גיתית שלומי: כלומר, אישה תוכל לבחור חלופה מבין מחזורי 2018 או 2019 ב - - - החודשים של חופשת הלידה.
גיתית שלומי: כלומר, צריך למצוא פתרון רחב, שתהיה פה אפשרות בחירה אחרת הפתרון לא יוכל להכיל את כל המקרים האלה שאנחנו מדברים עליהם, ולדעתי אנחנו לא רוצים להשאיר אף אחת מאחור אז אני מציעה בניסוח עצמו לחשוב על אלטרנטיבה שהיא בחירה.
קטי קטרין שטרית: זה רעיון נכון.
קטי קטרין שטרית: גם החישוב כי למשל, אישה שנכנסת להיריון, אם אני לוקחת את עצמי – שלושת היריונותי, למעלה מ-70% מהזמן הייתי בבית חולים.
קטי קטרין שטרית: מה לעשות?
קטי קטרין שטרית: יש כאלה שזה קל להן ויש כאלה שזה קשה להן.
קטי קטרין שטרית: ולכן, יש ירידה בהכנסות כי לא תמיד זה לוקח בדיוק 12 חודשים.
קטי קטרין שטרית: אז החישוב לפעמים צריך להיות גם של 10 חודשים או 8 חודשים.
עודד פורר: צריכה להיות בחירה.
עודד פורר: מירה, בבקשה.
עודד פורר: הייתה ונעלמה.
עודד פורר: רשות המסים, אתם רוצים להתייחס להערות שהועלו כאן?
גיא גולדמן: כן.
גיא גולדמן: כל הדברים ששמענו הם דברים שנתנו עליהם את הדעת, הפרטים עוד לא סגורים במאה אחוז אבל הדברים נבחנו אצלנו בימים האחרונים והם יקבלו מענה.
גיא גולדמן: אנחנו מקווים שזה יובא עוד היום, כמו שאמרתי קודם.
עודד פורר: מירה נמצאת אתנו?
עודד פורר: אני רוצה לאפשר לה לדבר.
עודד פורר: מירה איינהורן?
עודד פורר: אני רוצה לסכם את הדיון, זה בסך הכל דיון מעקב: אני שמח לראות אתכם פה, מגיעים לדיונים בוועדה.
עודד פורר: אני אשמח לראות אתכם יותר.
עודד פורר: וכן, אני חייב לומר, שהקשב שקיבלנו מרשות המסים היה באמת מאוד מאוד טוב.
עודד פורר: אני גם רוצה לומר, ואמרתי את זה בכמה הזדמנויות – עם כל הוויכוחים, גם בפניות האחרות שהיו לרשות המסים, בשוטף, יש נכונות.
עודד פורר: באופן כללי, אני חושב שהמנגנון, ותסלחו לי, זו הערה שלי לממשלה, שלהטיל על רשות המסים להיות הגורם המשלם – אני לא בטוח שזה הדבר הנכון.
עודד פורר: רשות המסים, במהות שלה, אוספת את הכסף מהאזרחים ואני לא יודע, פה זה אולי היה המנגנון הכי מהיר שאפשר היה למצוא אבל זה איזה שהוא שינוי דיסקט בכל המערכת.
עודד פורר: בכל מקרה, תודה.
עודד פורר: אנחנו נעקוב אחרי זה מול ועדת הכספים, אין צורך לעשות את הכפל דיונים הזה.
עודד פורר: אני מקווה שזה יגיע כמה שיותר מהר לוועדת הכספים.
עודד פורר: בוקר טוב לכולם ולכולן.
עודד פורר: היום 4 באוגוסט 2020, י"ד באב התש"פ.
עודד פורר: הנושא על סדר היום הוא התמודדות המדינה עם התרחבות תופעת השימוש בסמי אונס.
עודד פורר: הייתה לי פה בקשה של חברת הכנסת תמר זנדברג לדיון בנושא הזה, וגם סדרת כתבות שהייתה בערוץ 13 של הכתב מאור צור, שהעלתה את הנושא.
עודד פורר: צריך להבין שהתופעה הזאת, שהיא תופעה שהופכת לנרחבת יותר, ונסתרת יותר מתחת לפני השטח, היא תופעה שחייבים למצוא את הדרכים להילחם בה גם ברמת המודעות.
עודד פורר: אז אם בעבר היינו במודעות על מה שמים במשקה, היום זה כבר הרבה מעבר לזה, לצערי.
עודד פורר: גם האינטרנט ויכולת יצירת המפגשים המידית – לכאורה אתה אומר אולי בתקופת הקורונה יהיו פחות כי יוצאים פחות לברים, אז פשוט ישר מגיעים הביתה, אז בכלל האירוע הופך להיות יותר חמור.
עודד פורר: אני יודע שהתקיים דיון בוועדה בנושא הזה עוד בכנסת ה-20.
עודד פורר: חברת הכנסת עאידה תומא סלימאן קיימה על זה דיון, ולכן אנחנו רוצים לבדוק אם חלק מהמסקנות שעלו שם יושמו.
עודד פורר: את רוצה להגיד קודם, תמר, או שאת רוצה לשמוע?
תמר זנדברג: אני רוצה לפתוח במילה, ואחר כך נתקדם בדיון.
תמר זנדברג: אמרת שהתופעה הולכת ומתרחבת.
תמר זנדברג: בתופעה של סמי אונס יש לנו בעיה, והיא הפער הבלתי נתפס והבלתי נסבל בין התרחבות התופעה והשימוש בה כפי שאנחנו מכירים אותה מהשטח, ובין – אפילו עוד לפני הטיפול, אלא רק איסוף המידע וההיכרות של המערכת הממוסדת, גם הרפואית וכמובן המשפטית, האכיפה והמשטרתית עם התופעה.
תמר זנדברג: יש לנו כאן בעיה שמדובר בתופעה שהיא כביכול חמקמקה.
תמר זנדברג: זאת אומרת, היא לא חמקמקה, אנחנו יודעות אותה, אנחנו מכירות אותה, אנחנו תיכף נשמע, אבל אין לה כמעט שום רקורד, אין לה כמעט שום תיעוד, בוודאי לא בכתבי האישום.
תמר זנדברג: אם אני לא טועה, יש עד היום כתב אישום אחד שבו מוזכר השימוש בסם לצורך שינוי תודעה לצורך ביצוע אונס או עבירת מין.
תמר זנדברג: ויש כאן במהלך השרשרת שלל מקומות שבהם אפשר ליפול, ושם נופלים – קודם כל, בחדרי הטראומה, דבר שני, בערכות האונס, ודבר שלישי, בטיפול לאחר מכן, אחרי שאין לנו את המידע הראשוני, ואז הוא נעלם ולא מגיע לכתבי האישום.
תמר זנדברג: זאת אל מול תופעה מאוד מאוד נרחבת של דיווחים שחוזרים על עצמם מצד נשים בעולם הלילה והבילוי – שכרגע הוא לא קיים, אבל כמו שציינת אולי - - -
עודד פורר: קודם כל, הוא קיים.
עודד פורר: הוא קיים.
עודד פורר: זה נכון שהיום יותר קל להביא הביתה, אבל הוא קיים.
תמר זנדברג: מה שאנחנו צריכים לעשות זה להתחקות אחרי אותו מסלול חמקמק שבו התופעה כביכול נעלמת במהלך הטיפול.
תמר זנדברג: מכיוון שבחלק מהסמים מדובר בסמים שהם מאוד רגישים לזמן, התגובה המהירה בחדרי הטראומה ובערכות האונס היא מאוד מאוד חשובה.
תמר זנדברג: אני חושבת ששם זו החוליה שבה צריך להתמקד.
עאידה תומא סלימאן: אני קודם כל מודה גם למציעה וגם ליושב-ראש שראה לנכון להעלות את זה לסדר-היום.
עאידה תומא סלימאן: גם אז, כשקיימנו את הדיונים, אחד הדברים שהדאיגו אותנו, עד כמה יש מודעות להתחקות אחרי ההוכחות שהיה שימוש בסם.
עאידה תומא סלימאן: אנחנו עסקנו עד כמה נשים בעצמן מודעות לאפשרות הזו שהן נפלו קורבן לשימוש בסם נגדן.
עאידה תומא סלימאן: אחד הדברים שאני עדיין זוכרת טוב מאוד היה שהוכח שהדרך הכי טובה למצוא את העקבות של הסם בגוף של הקורבן אם עובר זמן היה דרך בדיקות לשיער.
עאידה תומא סלימאן: העקבות של הסם נשארות כמעט שבעה חודשים.
עאידה תומא סלימאן: והתברר שבמדינה לא ממש מוכנים להשתמש בבדיקות האלה כי הבדיקות האלה עולות הרבה כסף.
עאידה תומא סלימאן: אני זוכרת שרק בתיק הזה שהוזכר, אם אני לא טועה, הייתה שם בדיקה שהשתמשו בבדיקת שיער כדי להוכיח שאכן זה עבר.
עאידה תומא סלימאן: אחד הדברים שמאוד מדאיגים עכשיו, וחייבים לקבל קצת מידע עליהם, עד כמה בחדרי הטראומה מודעים ועושים את הבדיקה.
עאידה תומא סלימאן: אני יודעת שלא כל כך.
עאידה תומא סלימאן: הדבר השני, הבנתי ושמעתי שאומרים לאישה שפונה: אם את לא הולכת להתלונן, אנחנו לא נעשה את הבדיקה הזו.
עאידה תומא סלימאן: כלומר, עניין של עלויות כלכליות.
עודד פורר: זה נושא שבדיון שאת קיימת הובטח שלא קורה.
עודד פורר: אנחנו נראה היום.
עאידה תומא סלימאן: הובטח שלא קורה, הבנתי שעדיין קורה.
עאידה תומא סלימאן: אני חושבת שכדאי מאוד לבדוק את זה, ולהבין עד כמה היו פניות של נשים שביקשו את הבדיקות האלה, עד כמה קיימו את הבדיקות האלה.
מיכל וונש: תודה רבה, אדוני היושב-ראש, גם על העלאת הנושא, ולחברת הכנסת תמר זנדברג, על הנושא החשוב הזה.
מיכל וונש: אני באתי בעיקר כדי לשמוע, גם מתוקף תפקידי כיו"ר ועדת ההתמודדות עם סמים ואלכוהול.
מיכל וונש: אני כן אומר, בהמשך למה שאמרה עכשיו עאידה, שוב ושוב אנחנו נתקלים – גם בהקשר של נושא ההתמכרויות שבו אני מעמיקה מתוקף תפקידי כיו"ר הוועדה להתמודדות עם סמים ואלכוהול.
מיכל וונש: אלו שני הדברים שבאים במקביל – אחד, המודעות של הצוותים או של אנשי המקצוע לאתר את הבעיה, במקרה הזה, בחדרי הטראומה כפי שאת מתארת אותם.
מיכל וונש: השני, זו המודעות והסטיגמה.
מיכל וונש: הרבה פעמים, גם כשיש מודעות, יש סטיגמה מאוד מאוד גבוהה.
מיכל וונש: אני חושבת שאנחנו צריכים לתקוף בצורה רוחבית את כל הנושא הזה.
עודד פורר: אני רוצה לתת למאור, שעשה סדרת כתבות סביב הנושא הזה, קצת על הנתונים שהוא מכיר.
עודד פורר: אחריו, יעל שרר, מנהלת הלובי למלחמה באלימות מינית.
עודד פורר: יש מצגת שרוצה להציג בפני הוועדה.
עודד פורר: בבקשה, מאור.
מאור צור: בוקר טוב לכולם.
מאור צור: אני כתב פלילי של חדשות 13.
מאור צור: אני כתב פלילי כבר 14 שנים, ורק לאחרונה, לצערי, לפני בערך חצי שנה, התחלתי להעמיק בתופעה הזאת של סמי אונס.
מאור צור: מה שגיליתי, מעבר לעבודה של רשויות החוק, שלי בעצמי אין מאיפה להתחיל בכלל לבדוק סיפור כזה שאני מקבל, ויש המון.
מאור צור: המון.
מאור צור: אני חושב שבגלל שאין נתונים על התופעה הזאת, שזאת אחת הבעיות הגדולות, אין לנו מושג כמה קורה בלילה – ואני אומר לכם שזה קורה בכל מקום, בכל זמן, בכל לילה.
מאור צור: אין לזה רישום.